26 
Paa samme Maade gaar det ved en Betragtning af hele Faunaen 
under et. Det vilde i Praksis volde store Vanskeligheder at sortere 
Forsteningerne i rullede og ikke rullede, og hvis man virkelig gen¬ 
nemførte en saadan Deling, vilde den vise sig ganske unaturlig. Det 
er nemlig ikke et Faatal af Arter, der forekommer paa begge Maader, 
og det er endvidere saaledes, at de Former, der blot haves i et lidt 
større Antal Eksemplarer, aldrig udelukkende repræsenteres af rullede 
Stykker; selv af de Arter, der ganske overvejende forekommer i 
rullet Tilstand, finder man altid tillige fuldstændig friske Stykker. 
Ved at fjerne alle de rullede Forsteninger fra Materialet vilde man 
derfor ikke komme til i nævneværdig Grad at paavirke Faunaens 
Artsantal; derimod vilde det for mange Arters Vedkommende betyde 
en væsentlig Formindskelse af Individantallet. Eller med andre Ord: 
en saadan Udelukkelse af alt, hvad der er slidt, vilde ikke have 
nogen Betydning for de geologiske Slutninger, man kan drage paa 
Grundlag af Forsteningerne, men den vilde foraarsage kendelige For¬ 
skydninger i Totalbilledet af Faunaen. 
Heller ikke det Forhold, at mange rullede Forsteninger er grønt¬ 
farvede, kan tages som Bevis for, at disse ligger paa sekundært Leje. 
Ganske vist kan der til Støtte for en saadan Formodning anføres, at 
der kun hos de meget slidte Forsteninger findes en stærk Farvning, 
som gaar ind i eller helt igennem Kalkmassen; men paa den anden 
Side forekommer der Stykker, som ikke er slidte og dog er grønne, 
i hvert Fald paa Overfladen. Endvidere ser man, at ogsaa Farv¬ 
ningen kun forekommer hos en Del af Materialet af de enkelte Arter, 
ja man kan selv blandt de stærkt rullede Stykker af samme Art finde 
nogle med og andre uden den grønne Farve. Farvningen kan altsaa 
lige saa lidt som Spor af Slid tjene til at skille bestemte Arter ud 
fra de øvrige; ogsaa den deler Materialet af de enkelte Arter, men 
paa et andet Sted end Slidmærkerne. 
De foregaaende Bemærkninger viser, at hverken Rulning eller 
Farvning kan tages som Bevis for at de paagældende Forsteninger 
ligger paa sekundært Leje; men de udelukker ikke, at enkelte Ting 
kan stamme fra ældre Lag, selvom det ikke er sandsynligt. Det har 
derfor Interesse, at man kan se Sagen fra endnu en Side. 
Blandt de mange rullede og ofte grøntfarvede Ting findes en 
Mængde Aragonit-Forsteninger og ikke saa faa porøse Ekinodenn- 
Rester, og de kan i hvert Fald ikke stamme fra en omdannet Kalk¬ 
sten. Vil man antage, at de er hidførte fra en af vore Kalkaflejringer, 
maa man ogsaa gaa ud fra, at Nedbrydningen af denne har fundet 
Sted, inden der er sket nogen Omdannelse i Kalken. Men det er 
lidet sandsynligt; for ved at hæves op over Havets Niveau maa Kalk¬ 
aflejringen være bleven udsat for Vandcirkulation og i nogen Grad 
